พอดีฉีดยาคุมได้เข็มที่ 4แล้วค้ะ ทุกเข็มที่ไปฉีดมาจะมีอาการเลือดออกกะปริบกระปรอยทุกเข็ม. แต่เข็มที่4 กลับมีรอบเดือนแบบปกติ ถ้ามีเพศสัมพันธ์แบบหลั่งในจะมีสิทธิ์ไหมค่ะ? ฤทธิ์ของยาคุมที่ฉีดไปออกฤทธิ์อยู่หรือเปล่า?
สวัสดีค่ะ ผลข้างเคียงของยาฉีดคุมกำเนิดหากเป็นชนิดฮอร์โมนเดี่ยวหรือชนิดที่ฉีดทุก 3 เดือน อาจทำให้มีอาการมีเลือดออกกะปริดกะปรอย ประจำเดือนมามาก หรือมานานกว่าปกติได้ แต่เมื่อฉีดไปซักระยะ เลือดที่ออกจะค่อยๆ น้อยลงและขาดหายไปแต่หากเป็นยาฉีดคุมกำเนิดชนิดฮอร์โมนรวมหรือชนิดที่ฉีดทุก 1 เดือน มักทำให้ประจำเดือนมาปกติทุกเดือน หรืออาจมีเลือดออกกะปริดกะปรอยได้ไม่ว่าจะเป็นยาฉีดคุมกำเนิดชนิดใด และมีผลข้างเคียงเลือดออกในลักษณะใด หากฉีดอย่างถูกต้อง ยาฉีดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2% ค่ะ